Държавен вестник, бр. 97, 2012 г., стр. 46

СТР.  46	
Д Ъ Р Ж А В Е Н  В Е С Т Н И К 	
БРОЙ  97
терството на регионалното развитие и благоустрой­
ството, Изпълнителната агенция по околна среда, 
Басейновите дирекции, действащи на съответната 
територия, Главна дирекция „Пожарна безопас­
ност и защита на населението“, Дирекциите на 
Националните паркове
– Областни управители 
– Общини
– В и К дружества, „Напоителни систе­
ми“ – ЕАД, Предприятие „Язовири и каскади“
– Неправителствени организации
– Водни ползватели и водни замърсите­
ли – граждани и юридически лица.
Оценка на персонала
Количествени и качествено-структурни харак­
теристики на персонала
Длъжностното разписание на РИОСВ се ут­
върждава от министъра на околната среда и во­
дите съобразно регламентираната в Правилника 
структура и обхват на дейност и при спазване на 
изискванията на Единния класификатор на длъж­
ностите в администрацията (приет с ПМС № 35 
от 2000 г.). Поименното щатно разписание на 
длъжностите на РИОСВ се определя от директора.
В съответствие с Правилника за устройството и 
дейността администрацията на РИОСВ е разделена 
на обща и специализирана. 
Общата администрация е организирана в отдели 
или сектори по следните направления:
■ „Финансова дейност“ 
■ „Административно-правно обслужване“ 
■ „Информационно обслужване“.
Специализираната администрация е организира­
на в отдели или сектори по следните направления:
■ „Биологично разнообразие и защитени те­
ритории“ 
■ „Опазване на водите“ 
■ „Опазване на почвите и земните недра“ 
■ „Опазване чистотата на въздуха“ 
■ „Опасни химични вещества и управление 
на риска“ 
■ „Превантивна дейност“ 
■ „Управление на отпадъци“.
По данни на Административния регистър обща­
та щатна численост на персонала в РИОСВ е 609 
души. Незаетите длъжности (84 бр.) представляват 
13 % от общата щатна численост, като 55 от тях, 
или 9 % от общия брой, се дължат на непопълне­
ни позиции в специализираната администрация. 
Сравнително висок е броят на незаетите длъжности 
(особено в сравнение с общата щатна численост 
на персонала) в РИОСВ София3, Русе, Перник, 
Монтана и Шумен. 
Направеното проучване и информацията, по­
лучена от посещенията на място, сочат, че в 
преобладаващата част от РИОСВ в направление 
„Опазване на водите“ работят средно 2 – 3 слу­
жители, в т.ч. ръководителят на направлението, 
като всички длъжности са попълнени. Сегашното 
състояние на числеността на персонала е резултат 
от реформирането на отделите по водите в РИОСВ 
през 2003 г., след създаването на Басейновите ди­
3 По време на проучването на терен (м. 11, 2010 г.) 
в РИОСВ – София, се провеждаха конкурси за подбор 
на персонал по незаетите длъжности.
рекции за управление на водите, когато голям брой 
служители от тези отдели преминават на работа в 
басейновите дирекции. Общата оценка на интер­
вюираните е, че този брой засега е достатъчен за 
изпълнение на функциите и задачите, предвидени по 
закон. Изключение прави РИОСВ – София, където 
към момента е назначен само един служител (на 
извънщатна длъжност), а са необходими минимум 
4 – 5 души предвид териториалния обхват и обема 
на работата. 
Тази оценка като цяло се подкрепя от оценката 
за натовареността на персонала, извършена въз 
основа на достъпна публична информация.4
При средна численост на служителите в направ­
ление „Води“ от 2 – 3 души може да се приеме, 
че общият им брой за всички РИОСВ е около 
40 души. 
Данните от публикуваните годишни отчети на 
МОСВ за изпълнението по програми (отчет за 
2008 г., 2009 г. и актуализиран бюджет за 2010 г.) 
посочват относително стабилен брой на проверките 
във връзка с превантивен и последващ контрол 
по разрешителни и концесионни договори, които 
са от компетенциите на РИОСВ (вж. таблицата 
по-долу). Броят им през 2009 г. е равен на 95 % 
от броя през 2008 г., докато планираният обем за 
2010 г. сочи ръст от около 10 %. Предвид посто­
янния брой на служителите в направление „Води“ 
през разглеждания период това рефлектира и в 
относителна постоянна средна натовареност на 
един служител, която варира в рамките на 100 – 110 
проверки годишно. 
2008
2009
2010 
(план)
30.06.2010 
(отчет)
Проверки (бр.)
4218
3974
4357
2578
Бр. проверки/ 
служител
105,45
99,35 108,93
Ако обаче в края на 2010 г. се регистрира по-
голямо от планираното увеличение на проверките 
и ако тази тенденция се запази и през следващите 
години (до евентуално нормализиране на честотата 
на подобни дейности), това би довело до про­
дължаващо натоварване на персонала, което при 
равни други условия би се отразило на неговата 
ефективност при изпълнение на други функции и 
задачи, възложени на РИОСВ.
4 Анализът в случая се основава на данни от 
годишните отчети на МОСВ за степента на из­
пълнение на провежданите политики, които са 
официално достъпни на интернет страницата на 
министерството. Липсата на информация по част от 
показателите за 2008 г. затруднява изготвянето на 
пълен сравнителен анализ за периода 2008 – 2010 г. 
Отчетните данни към 30.06.2010 г. дават само 
приблизителна информация за възможните стой­
ности на показателите на годишна база. По тази 
причина сравненията спрямо 2010 г. са въз основа 
на актуализирания бюджет на министерството и 
линейно екстраполиране на евентуалните стой­
ности на показателите в края на 2010 г. Липсата 
на информация и сравними данни по периоди не 
дава възможност за по-точна оценка на пълната 
натовареност на служителите от гл.т. на другите 
функции и задачи, които те изпълняват.